

**Y.Π.Α.Ν.**

**ΥΠΟΥΡΓΕΙΟ ΠΑΙΔΕΙΑΣ, ΑΘΛΗΤΙΣΜΟΥ ΚΑΙ ΝΕΟΛΑΙΑΣ**

**ΚΥΠΡΙΑΚΗ ΔΗΜΟΚΡΑΤΙΑ**



**ΑΙΤΗΣΗ ΓΟΝΕΑ/ΚΗΔΕΜΟΝΑ ΓΙΑ ΠΑΡΟΧΗ ΔΩΡΕΑΝ ΠΡΟΓΕΥΜΑΤΟΣ**

**Όνομα μαθητή/μαθήτριας:** ……………………………………………………………

**Σχολείο:** …………………………………………………………………………………..

**Τάξη:** …………… **Σχολική χρονιά**: 20….. 20…..

**Όνομα γονέα/κηδεμόνα:** ………………………………………………………………

Με την παρούσα αίτηση, εγώ ο γονέας/κηδεμόνας **του/της μαθητή/μαθήτριας** ………………………………………………………….. (ονοματεπώνυμο μαθητή/μαθήτριας) **αιτούμαι** ο/η πιο πάνω μαθητής/μαθήτρια να λαμβάνει δωρεάν πρόγευμα στο σχολείο, εφόσον κριθεί από τη Συμβουλευτική Επιτροπή ότι πληροί ένα από τα κριτήρια του προγράμματος παροχής δωρεάν προγεύματος, όπως αυτά παρουσιάζονται και επεξηγούνται\* στη σχετική εγκύκλιο (βλ πίσω σελίδα). Με την παρούσα αίτηση παρέχω τη ρητή **συγκατάθεσή** μου, σύμφωνα με τον Γενικό Κανονισμό Προστασίας Δεδομένων (GDPR - [ΕΕ] 2016/679) του Ευρωπαϊκού Κοινοβουλίου και του Συμβουλίου και για τους περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμους (Ν.125(I)/2018 και Ν.26(I)/2022), για την επεξεργασία των προσωπικών μου δεδομένων που αφορούν αποκλειστικά τις απαιτούμενες διαδικασίες παροχής δωρεάν προγεύματος (καθορίζονται από τη σχετική εγκύκλιο του Υ.Π.Α.Ν.).

*Να επιλέξετε με* ***X μία μόνο*** *από τις πιο κάτω δηλώσεις που ισχύει για τον/τη μαθητή/μαθήτρια και την οικογένειά του:*

Λήψη Ελάχιστου Εγγυημένου Εισοδήματος ή δημόσιου βοηθήματος από

τις Υπηρεσίες Κοινωνικής Ευημερίας (Κωδικός 1)

Άνεργοι γονείς/κηδεμόνες (Κωδικός 2)

Ορφανά παιδιά (Κωδικός 3)

Μονογονεϊκές οικογένειες (Κωδικός 4)

Πολύτεκνες οικογένειες (Κωδικός 5)

Ανεπαρκές εισόδημα γονέων/κηδεμόνων για άλλους λόγους (Κωδικός 6)

Αναφέρετε τον/τους λόγο/ους:………………………………………………….

……………………………………………………………………………………………

Επίσης **επισυνάπτω τις σχετικές βεβαιώσεις/αποδεικτικά**. (*η αίτηση, πρέπει να συνοδεύεται από το/τα αντίστοιχο/α αποδεικτικό/ά* ***βλ. επεξήγηση στην πίσω σελίδα***).

Ημερομηνία Υπογραφή γονέα/κηδεμόνα

……/……/……….

**\*επεξήγηση κατηγοριών δικαιούχων μαθητών/ριών:**

**Κωδικός 1: Οικογένειες που λαμβάνουν Ελάχιστο Εγγυημένο Εισόδημα ή δημόσιο βοήθημα από τις Υπηρεσίες Κοινωνικής Ευημερίας**

Οι δικαιούχοι μαθητές/μαθήτριες πρέπει να πληρούν ένα από τα κάτωθι, προσκομίζοντας το αντίστοιχο αποδεικτικό:

* μαθητές/μαθήτριες των οποίων οι γονείς/κηδεμόνες (ή οι ίδιοι/ες οι μαθητές/μαθήτριες) λαμβάνουν Ελάχιστο Εγγυημένο Εισόδημα το τρέχον έτος, και
* μαθητές/μαθήτριες των οποίων οι γονείς/κηδεμόνες ή οι ίδιοι/ες λαμβάνουν δημόσιο βοήθημα από τις Υπηρεσίες Κοινωνικής Ευημερίας κατά το τρέχον έτος, σύμφωνα με τον περί Δημοσίων Βοηθημάτων και Υπηρεσιών Νόμο του 2006 έως 2013.

**Κωδικός 2: Άνεργοι γονείς/κηδεμόνες**

Οι δικαιούχοι μαθητές/μαθήτριες πρέπει να πληρούν την πιο κάτω προϋπόθεση, προσκομίζοντας το αντίστοιχο αποδεικτικό:

* μαθητές/μαθήτριες των οποίων τουλάχιστον ένας εκ των γονέων/κηδεμόνων τους είναι λήπτης/ρια επιδόματος ανεργίας από το Υπουργείο Εργασίας και Κοινωνικών Ασφαλίσεων-Επαρχιακά Γραφεία Κοινωνικών Ασφαλίσεων (για το χρονικό διάστημα που λαμβάνουν το επίδομα ανεργίας).

**Κωδικός 3: Ορφανά παιδιά**

Οι δικαιούχοι μαθητές/μαθήτριες πρέπει να πληρούν την πιο κάτω προϋπόθεση, προσκομίζοντας το αντίστοιχο αποδεικτικό:

* μαθητές/μαθήτριες οι οποίοι είναι λήπτες/ριες επιδόματος ορφάνιας (από το Υπουργείο Εργασίας και Κοινωνικών Ασφαλίσεων-Επαρχιακά Γραφεία Κοινωνικών Ασφαλίσεων).

**Κωδικός 4: Μονογονεϊκές οικογένειες**

Οι δικαιούχοι μαθητές/μαθήτριες πρέπει να πληρούν την πιο κάτω προϋπόθεση, προσκομίζοντας το αντίστοιχο αποδεικτικό:

* Οι οικογένειες των υποψήφιων δικαιούχων να είναι λήπτες Επιδόματος Μονογονεϊκής Οικογένειας από το Υφυπουργείο Κοινωνικής Πρόνοιας κατά την τρέχουσα σχολική χρονιά.

**Κωδικός 5: Πολύτεκνες οικογένειες**

Οι δικαιούχοι μαθητές/μαθήτριες πρέπει να πληρούν την πιο κάτω προϋπόθεση, προσκομίζοντας το αντίστοιχο αποδεικτικό:

* μαθητές/μαθήτριες πολύτεκνων οικογενειών (με 4 ή περισσότερα εξαρτώμενα τέκνα) που λαμβάνουν επίδομα τέκνου από το Υφυπουργείο Κοινωνικής Πρόνοιας κατά την τρέχουσα σχολική χρονιά.

**Κωδικός 6: Ιδιαίτερα ανεπαρκές εισόδημα γονέων/κηδεμόνων για άλλους λόγους**

Οι δικαιούχοι μαθητές/μαθήτριες πρέπει να πληρούν ένα από τα κάτωθι:

* Το κριτήριο αυτό αφορά σε μεμονωμένες/ιδιάζουσες περιπτώσεις μαθητών/ριών των οποίων οι γονείς/κηδεμόνες τους έχουν ιδιαίτερα ανεπαρκές εισόδημα που, όμως, για κάποιον/ους λόγο/ους (ο/οι οποίος/οι πρέπει να τεκμηριωθεί/ούν πλήρως) δεν είναι λήπτες κάποιου από τα προαναφερόμενα βοηθήματα. Η τεκμηρίωση πρέπει να γίνεται προσκομίζοντας τα αντίστοιχα, υπογεγραμμένα δικαιολογητικά από τον/την εκάστοτε αιτούντα/αιτήτρια. Να σημειωθεί ότι για κάθε μια από αυτές τις περιπτώσεις πρέπει να υπάρχει ενυπόγραφο πρακτικό με την απόφαση της Συμβουλευτικής Επιτροπής.
* Επίσης, το κριτήριο αυτό αφορά τις ιδιαίτερες περιπτώσεις μαθητών/ριών που είτε είναι υπό τη φροντίδα της Διευθύντριας Υπηρεσιών Κοινωνικής Ευημερίας είτε ανήκουν σε οικογένειες με σοβαρά οικογενειακά προβλήματα (υπάρχει παρακολούθηση από το αντίστοιχο Επαρχιακό Γραφείο Ευημερίας), γεγονός που έχει ως αποτέλεσμα να μην παρέχονται στους/στις εν λόγω μαθητές/μαθήτριες τα απαραίτητα για τη σίτισή τους. Γι’ αυτούς τους/τις μαθητές/μαθήτριες η διεύθυνση του σχολείου πρέπει να απευθύνεται στις υπηρεσίες Κοινωνικής Ευημερίας, ζητώντας την αντίστοιχη βεβαίωση που να αποδεικνύει ότι οι Υπηρεσίες Κοινωνικής Ευημερίας συνεργάζονται με την οικογένεια.